Smulkialapis vikis

Smulkialapis vikis (Vicia tenuifolia) – pupinių šeimos augalų rūšis. Paplitęs didžiojoje Europos dalyje, ypač Viduržemio jūros regione (įskaitant Šiaurės Afriką ir Artimuosius Rytus), taip pat Užkaukazėje, Irane, Vidurinėje Azijoje, pietų Rusijoje, pietvakarių Sibire.Vicia tenuifolia Roth , CWRnl Vietomis įveistas, kitur (šiaurės, vakarų Europoje) tapęs invazine rūšimi.Vicia tenuifolia, CABI – Invasive Species Compendium.

Augalas daugiametis, žolinis. Stiebas status, iki 100 cm aukščio, ryškiai briaunotas. Lapai plunksniški, su dviem prielapiais, nukreipti į viršų. Lapeliai auga po 6–13 porų, siauri, smailiakraščiai, 1–3 cm ilgio, 2–6 mm pločio. Lapų ūselis su 2–3 išsišakojimais. Žiedai susitelkę po 20–30 į tankius 15–30 cm ilgio žiedynus. Vainikėlis violetinis, rečiau baltas, 1,2–1,8 cm ilgio. Vaisius – 1,8–3 cm ilgio ankštis su smailiais galais, joje – 4–7 sėklos.Губанов И. А. 844. Vicia tenuifolia Roth – Горошек тонколистный // Иллюстрированный определитель растений Средней России : в 3 т. / И. А. Губанов, К. В. Киселёва, В. С. Новиков, В. Н. Тихомиров. – М. : Товарищество науч. изд. КМК : Ин-т технол. исслед., 2003. – Т. 2 : Покрытосеменные (двудольные: раздельнолепестные). – С. 487.

Smulkialapis vikis – medingas augalas. Juo tiek šviežiu, tiek šieno pavidalu maitinasi avys, galvijai, arkliai. Новопокровский И. В., Размадзе Е. К вопросу о кормовом значении дикорастущих степных трав. – 1930. – 10 с.

Auga saulėtose vietose, pakenčia dalinę ūksmę. Nereiklus dirvos rūgštingumui, geriausiai auga neužmirkusiose, gerai drenuojamose, bet drėgnose dirvose. Dauginasi sėklomis, gali virsti ruderaline rūšimi.Горошек тонколистный

Lietuvoje nedažnas.A. Lekavičius. Vadovas augalams pažinti. Vilnius: Mokslas, 1989.

 Šaltiniai 

Kategorija:Pupiniai
Kategorija:Pašariniai augalai